MUNICIPIUL SATU MARE

Aparatul De Specialitate al Primarului

Serviciul Patrimoniu, Concesionări, Închirieri

Nr. 24208/22.04.2021

**RAPORT DE SPECIALITATE**

la proiectul de hotărâre

privind atribuirea în folosință gratuită către Parohia Ortodoxă Română Sf. Andrei, a unui teren, în suprafață de 3752 mp, situat în Satu Mare, bd. Lucian Blaga

Prin HCL nr.147/2019, consiliul local a însușit și aprobat documentația cadastrală de primă înscriere a imobilului teren în suprafață totală de 3752 mp, situat în municipiul Satu Mare, Bd. Lucian Blaga, aprobând înscrierea acestuia în domeniul privat al municipiului.

Inițierea prezentului proiectului de hotărâre s-a realizat ca urmare adresei înaintată de către Parohia Ortodoxă Română Sf. Andrei prin preot Sopoian Cosmin, înregistrată la Primăria municipiului Satu Mare sub nr. 19919/09.04.2019, prin care se solicită atribuirea în folosinţă gratuită a unei suprafețe de 3 752 mp din imobilul - teren înscris în CF nr. 180547 Satu Mare sub nr. top 7264/1.

Terenul este administrat de către această parohie de peste 30 – 40 de ani, iar scopul atribuirii acestuia în folosința gratuită este construirea unei capele în incinta cimitirului.

Cimitirul uman aflat pe acest teren nu deține o capelă iar până în prezent s-a utilizat în acest scop vechea biserica aflată la o distanță de aproximativ 900 metri de acest cimitir, distanță care reprezintă un real disconfort.

La momentul adoptării hotărârii s-a considerat că terenul se poate înscrie în domeniul privat al municipiului deoarece procedura de notare a unui teren care intră în proprietate printr-o documentație de primă înscriere implica înscrierea în domeniul privat și în cazul în care se impunea se efectuau ulterior demersurile de transmitere în domeniul public.

Ținând seama de faptul că cimitirele aparțin domeniului public al municipiilor conform prevederilor anexei nr.4 la O.U.G. nr. 57/2019 privind Codul administrativ și având în vedere că toare prevederile legale menționate în preambului hotărârii nr. nr.147/2019 se referau la domeniul privat al municipiilor se impune revocarea acesteia și emiterea unei noi hotărâri a consiliului local prin care se va introduce terenul aferent cimitirului în domeniul public al Municipiului Satu Mare.

Urmare a celor prezentate mai sus, înaintăm prezentul proiect Consiliului local cu propunere de aprobare

Şef Serviciu

Faur Mihaela

Faur Mihaela/2ex